projecte-aina/catalan_government_crawling huggingface dataset:
Del 16 al 22 de setembre se celebra a Catalunya la Setmana Europea de la Mobilitat que promou hàbits de mobilitat més sostenibles, segurs i saludables com són els desplaçaments a peu, en bicicleta, en transport públic o amb vehicle elèctric, així com visualitzar els canvis possibles en l'ús de l'espai públic, millorar la qualitat de l'aire i la reducció de la contaminació.
Amb el lema 'Camina amb nosaltres! ', la Setmana del 2019 ens anima a moure'ns de manera sostenible, saludable i segura: caminar o anar en bicicleta són activitats beneficioses no només per a la nostra salut i per al medi ambient, sinó també per la nostra butxaca!
Podeu adherir-vos a la Setmana Euorpea de la Mobilitat fins el 9 d'agost de 2019.
Visiteu el web per informar-vos-en!
Consulteu el Catàleg d'activitats per a ajuntaments i el Catàleg d'activitats per a centres educatius d'aquest any!
Hi trobareu tota la informació necessària per a organitzar les vostres activitats de la Setmana Europea de la Mobilitat.
Ja teniu a la vostra disposició els recursos per a la difusió de la Setmana Europea de la Mobilitat 2019.
A l'apartat recursos del web de la Setmana hi podreu trobar cartells per difondre les vostres activitats, per a les pedalades, per a les caminades i tots són personalitzables.
També us podreu descarregar opis, pancartes i bàners, entre d'altres.
Com ja saps, del 16 al 22 de setembre Catalunya celebra la Setmana Europea de la Mobilitat, per això molts municipis i entitats organitzen activitats per tot el territori sota el lema Combina i mou-te!.
Descubreix quines activitats fan al teu municpi!
Consulta la llista d'ajuntaments i la de consells comarcals, entitats, empreses i operadors adherits a la Setmana.
Del 12 al 26 de setembre participa al concurs de fotografia de la Setmana de la Mobilitat a través de la xarxa Instagram.
Aquest any es repartiran dos tipus de premis: un a la millor foto i un altre al millor vídeo, el qual inclou boomerang i gif animat.
Així mateix, se sortejarà una entrada per a dues persones a Port Aventura pels que en feu difusió.
El Premi de Planificació de Mobilitat Urbana Sostenible (SUMP Award), promogut per la Unió Europea, reconeix les autoritats locals que han desenvolupat un pla de mobilitat que satisfà les diverses necessitats de transport de les persones i les empreses, alhora que millora la qualitat de vida.
El guanyador rebrà un vídeo professional que destacarà la inclusió de la intermodalitat en el sistema de transport local.
Al lliurament de premis també es presentaran vídeos més curts que ressaltaran els èxits dels finalistes.
El termini d'entrega de la candidatura finalitza l' 1 d'octubre de 2018.
El premi europeu "European Mobility Week Award" (EMW Award), promogut per la Direcció General de Medi Ambient de la Unió Europea, vol recompensar les activitats desenvolupades per les autoritats locals dins del marc de la Setmana Europea de la Mobilitat i promoure l'intercanvi d'experiències d'èxit en la seva organització.
Només poden presentar-se a aquestes premis aquells ajuntaments participants a la Setmana de la Mobilitat, que compleixin els tres criteris de participació: hagin organitzat alguna activitat, hagin implementat com a mínim una mesura permanent i hagin organitzat un dia sense cotxes.
Els guanyadors del Premi rebran un vídeo de tres minuts, en anglès i en la seva llengua, que destacarà els seus èxits.
A més a més, promocionaran la ciutat guanyadora i els finalistes a través dels canals de la campanya.
El termini d'entrega de la candidatura s'obrirà el 24 de setembre de 2018.
Per aquells que aneu una mica endarrerits tingueu en compte que el formulari europeu per adherir-vos a la Setmana de la Mobilitat tancarà el 16 de setembre.
Del 16 al 22 de setembre se celebra a Catalunya la Setmana de la Mobilitat Sostenible i Segura que promou hàbits de mobilitat més sostenibles, segurs i saludables com són els desplaçaments a peu, en bicicleta, en transport públic o amb vehicle elèctric, així com visualitzar els canvis possibles en l'ús de l'espai públic, millorar la qualitat de l'aire i la reducció de la contaminació.
Sota el lema ' Combina i mou-te! ', la Setmana del 2018 a més de vetllar per una vida saludable, sostenible i segura, també promou la utilització de diferents modes de transport segons el desplaçament.
Podeu adherir-vos a la Setmana Euorpea de la Mobilitat fins el 27 de juliol de 2018.
Visiteu el nostre web per informar-vos-en!
Consulteu el catàleg d'activitats per ajuntaments i el catàleg d'activitats per a centres educatius d'aquest any!
Hi trobareu tota la informació necessària per a organitzar les vostres activitats de la Setmana Europea de la Mobilitat.
Ja teniu a la vostra disposició nous recursos per a la difusió de la Setmana Europea de la Mobilitat 2018.
A l'apartat recursos del web de la Setmana hi podreu trobar cartells per difondre les vostres activitats, per a les pedalades, per a les caminades i tots són personalitzables.
També us podreu descarregar mupis, pancartes i bàners, entre d'altres.
Com ja saps, del 16 al 22 de setembre Catalunya celebra la Setmana de la Mobilitat Sostenible i Segura, per això molts municipis i entitats han organitzat activitats per tot el territori sota el lema" Mobilitza't per un aire més net!".
Descubreix quines activitats fan al teu municpi!
Del 12 al 26 de setembre participa al concurs de fotografia de la Setmana de la Mobilitat a través de la xarxa Instagram.
Aquest any es repartiran dos tipus de premis, un a la millor foto arística i un altre a la millor imatge de les activitats que es fan durant la Setmana.
Així mateix, se seguirà obsequiant amb un abonament de transport públic per tot l'any 2017, a la millor fotografia de cada territori.
Els ajuntaments, organitzacions, institucions, empreses o professionals dels mitjans de comunicació que van participar a la Setmana de la Mobilitat de l'any passat es poden presentar als Premis SEMS-2017.
El termini finalitza el 6 de setembre.
Per aquells que aneu una mica endarrerits tingueu en compte que el formulari europeu per adherir-vos a la Setmana de la Mobilitat tancarà el 16 de setembre.
Del 16 al 22 de setembre se celebra a Catalunya la Setmana de la Mobilitat Sostenible i Segura que promou hàbits de mobilitat més sostenibles, segurs i saludables com són els desplaçaments a peu, en bicicleta, en transport públic o amb vehicle elèctric, així com visualitzar els canvis possibles en l'ús de l'espai públic, millorar la qualitat de l'aire i la reducció de la contaminació.
Sota el lema" Mobilitza't per un aire més net!", la Setmana del 2017 a més de vetllar per una vida saludable, sostenible i segura, també reforça el potencial de la mobilitat intel·ligent a l'hora de contribuir al desenvolupament econòmic.
Fins al 28 de juliol us podeu adherir a la Setmana de la Mobilitat Sostenible i Segura.
Visiteu el nostre web per informar-vos!
Consulteu el catàleg d'activitats per ajuntaments i el catàleg d'activitats per a centres educatius d'aquest any!
Hi trobareu tota la informació necessària per a organitzar les vostres activitats de la Setmana de la Mobilitat Sostenible i Segura.
(Els dos primers indicadors es mostren en una mateixa gràfica)
Consum d'aigua sistema Ter-Llobregat
Font: Aigües Ter-Llobregat i Aigües de Barcelona
Consum d'aigua a l'àrea de Tarragona
Font: Consorci d'Aigües de Tarragona
Generació de residus municipals
Font: Agència de Residus de Catalunya
Trànsit marítim al Port de Barcelona
Font: Autoritat portuària de Barcelona
Trànsit marítim al Port de Tarragona
Font: Autoritat portuària de Tarragona
Volum d'activitat a les llotges de peix
Font: Ports de la Generalitat de Catalunya
Font: Autoritat del Transport Metropolità de l'Àrea de Barcelona, i Autoritat Territorial de la Mobilitat de les àrees de Girona, Lleida i Camp de Tarragona
Mobilitat a la xarxa viària d'alta capacitat
Qualitat de l'aire: nivells de contaminació atmosfèrica
Font: Secretaria de Medi Ambient i Sostenibilitat.
Departament de Territori i Sostenibilitat.
Accés al nou Hipermapa, l'instrument corporatiu de la Generalitat de Catalunya per publicar la seva informació georeferenciada d'arreu de Catalunya, d'una forma integrada i sistemàtica.
Aplicació que garanteix l'accés telemàtic, com a mínim, a la memòria, a les normes urbanístiques i als plànols d'ordenació que integren els instruments de planejament en vigor, inclosos els plans urbanístics derivats aprovats definitivament pels ajuntaments.
Eina estratègica de l'Administració per dur a terme les polítiques de planificació i ordenació del territori i un instrument d'utilitat per a la ciutadania que dona transparència a la informació urbanística vigent.
Permet consultar, de manera fàcil i visual, els serveis que ofereix cada platja, els usos permesos i els itineraris litorals, amb imatges.
Identificació del tractament: Mobilitat sostenible.
Responsable del tractament: Secretaria d'Infraestructures i Mobilitat.
Finalitat: gestionar les dades de contacte de les entitats i organitzacions que s'adhereixen a les campanyes de mobilitat sostenible que organitza el Departament, com la Setmana Europea de la Mobilitat, el Congrés Internacional de la Bicicleta o altres, per promoure hàbits de mobilitat més sostenibles, segurs i saludables.
Legitimació: missió realitzada en interès públic.
Destinataris: per a aquest tractament existeixen encarregats de tractament, en concret per a la provisió dels serveis TIC per compte del responsable, i per a la gestió derivada de l'organització de la campanya (autoritat del transport metropolità corresponent i altres entitats amb qui el Departament contracti aquesta gestió).
Drets de les persones interessades: sol·licitar l'accés, rectificació o supressió de les dades, i la limitació o l'oposició al tractament. http://territori.gencat.cat/tractament_dades_drets
Informació addicional: si voleu ampliar aquesta informació consulteu la fitxa descriptiva del tractament que es farà de les vostres dades personals: http://territori.gencat.cat/tractament_dades_100
Tots els departaments de la Generalitat han presentat balanços amb les mesures adoptades per fer front a la pandèmia de la COVID-19.
Els documents recullen actuacions desenvolupades en l'àmbit social, econòmic, fiscal, empresarial, i de prevenció i protecció de la ciutadania, entre altres.
El Departament de Territori i Sostenibilitat ha comunicat un nou paquet de mesures en diversos àmbits de la seva competència per tal d'aportar liquiditat a famílies i empreses i minimitzar els efectes econòmics vinculats a la crisi sanitària del coronavirus.
El Departament ja ha implementat accions en aquest sentit, com ara la moratòria en el pagament de lloguers, ajuts al pagament del lloguer de col·lectius més vulnerables, i la bonificació del 50% del cànon de l'aigua, que sumen un import total de 67,4 milions.
Ara, el Departament presenta un nou conjunt de propostes en matèria de residus, mobilitat i infraestructures del transport i habitatge, per ampliar encara més la cobertura dels ajuts a particulars, empreses, autònoms i entitats, que sumen 50 milions més.
El Govern s'ha plantejat també la gratuïtat dels peatges.
Per això està parlant amb el Govern de l'Estat per la concurrència de titularitats, així com amb les concessionàries per tal de fixar les condicions en què aquesta mesura es pugui portar a terme en les diferents vies.
Això requerirà d'un Acord de Govern per a la seva implementació efectiva.
Per mitigar l'impacte de l'emergència a les empreses del sector públic de TES com Ports de la Generalitat, Aeroports de la Generalitat i CIMALSA es proposa reduir les taxes a l' àmbit portuari i aeroportuari durant el període d'alarma, com és el cas de l'aeroport de Lleida-Alguaire, on es contempla la rebaixa del 50% en les taxes d'aparcament d'aeronaus.
Pel que fa a CIMALSA es proposa tant la suspensió fins al juny de l'actualització de quotes de manteniment i gestió, així com la flexibilització de les condicions de pagament d'aquestes quotes a partir del mes d'abril.
Per aquelles empreses que han interromput les seves activitats com a conseqüència de la crisi sanitària es contempla la bonificació de 2 mesos (abril – maig).
Recull de llibres i blocs amb contingut R+D+I relacionats amb les temàtiques departamentals.
Els llibres els podreu trobar a la Biblioteca del Departament de Territori i Sostenibilitat.
El llibre vol oferir respostes al fenomen de les smart cities des d'un punt de vista jurídic i dona pautes de base per establir millores normatives.
Les persones usuàries podran saber en quin punt exacte de la línia es troben els trens, el seu grau d'ocupació, el seu destí, les properes parades i el seu compliment horari.
Taula temàtica en el marc del debat tècnic del procés de redacció del Pla director urbanístic metropolità.
Repository Finder és un cercador de repositoris de dades per trobar el millor repositori en què dipositar les dades de recerca.
Es tracta d'una eina pilot del projecte Enabling FAIR Data, dirigit per l'American Geophysical Union (AGU) en col·laboració amb DataCite i la comunitat de ciències de la Terra i l'espai.
Aquest manual proporciona un informe detallat de l'amplitud d'activitats que qualsevol gestor de BIM podria realitzar amb la teoria adequada i l'èmfasi en exemples pràctics.
Llibre introductori a aquesta tecnologia amb un llenguatge clar per una forma de treballar encara confusa a través de 101 coses que podràs fer amb aquest sistema.
Aquest llibre fa un recorregut històric urbanístic centrat en la construcció de Barcelona, agafant com a base les operacions de planificació i els projectes més importants de la ciutat.
L'informe del CADS analitza els primers 16 Objectius de desenvolupament sostenible (ODS), molts dels quals estan estretament interrelacionats.
Reflexió de la situació actual i dels reptes de futur de la mobilitat a la nostra ciutat.
DGIM_Lab és un espai d'innovació que té per objectiu l'apoderament i el creixement professional del personal de la DGIM.
Aquesta iniciativa va néixer el setembre del 2018, quan el director general va incentivar la creació d'un grup de 9 tècnics d'àmbits diferents de la direcció que, juntament amb el director i els tres subdirectors, han desenvolupat projectes "nous" en el context de les tasques i competències en l'àmbit de les Infraestructures de la Mobilitat.
DGIM_Lab és una actuació innovadora en tant que permet aportar una mirada diferent al dia a dia, fomentant l'intercanvi de coneixement i la innovació entre els participants, i especialment, desenvolupar l'autolideratge dels professionals que hi participen.
La idea és fer "temporades", es a dir, anualment, s'identificaran idees i necessitats de la Direcció, i es crearan projectes adhoc per donar-hi resposta.
Els equips que duran a terme els projectes seran diferents cada temporada i seran els responsables del desenvolupament dels projectes que hagin proposat realitzar.
En la primera temporada s'han desenvolupat 8 projectes que, a hores d'ara, alguns encara no han finalitzat, mentre que d'altres ja s'han dut a terme i estan en revisió i avaluació de la proposta.
Cal destacar que durant aquests mesos de treball la implicació de la direcció ha estat completa ja que han assistit a les reunions mensuals amb tot l'equip, el director general i els subdirectors.
Els projecte que s'han engegat en aquesta edició són:
Quant a la metodologia emprada, s'ha partit d'una pluja d'idees en relació a la millora de funcionalitat de carreteres i infraestructures, i en relació al servei que s'ofereix internament i externa.
Aquest fase d'ideació va durar 3 sessions de treball i, a partir d'aquí, les següents es van dedicar a fer avançar en el desenvolupament dels projectes d'innovació escollits.
Les reunions de seguiment han permès compartir dubtes, incrementar coneixement específic i difondre'l, fomentar la relació entre els participants i, fins i tot, passar-s'ho bé fent la feina.
A més, la coordinadora del DGIM_Lab ha innovat en la gestió de les reunions, adaptant, inventant i testant tècniques de millora de l'eficiència i comunicació.
El dia 7 d'octubre de 2019 es dona el tret de sortida a la "2a.
L'objectiu d'aquesta nova edició és fer créixer la comunitat i l'equip, i orientar la seves propostes a atendre aquells àmbits que entre tots han decidit que són rellevants per la Direcció.
Redactat de la notícia: M. Mercè Mas
Planificació estratègica d'àmbits territorials específics i en matèria ambiental, Projectes territorials i ambientals, Dimensió social de la mobilitat, Comportament social vinculat al territori i al medi ambient, Orientació a l'usuari, Intermodalitat, Nous vehicles i modes, Metodologies per a la incorporació de la sostenibilitat en la pràctica docent
Imatge de l'aeroport el passat febrer
L'aeroport industrial de Lleida-Alguaire, davant l'emergència sanitària del COVID-19 que afecta també a tots els aeroports europeus i internacionals, ha decidit redistribuir el seu espai disponible per a donar resposta a les necessitats d'aparcament d'aeronaus existent.
Així, ha adaptat la plataforma per a destinar-la a l'estacionament d'avions, d'acord amb la demanda actual de moltes companyies aèries.
Actualment la plataforma de l'aeroport acull 4 avions de Norwegian 737 MAX, que la companyia té per al seu manteniment.
Aquestes aeronaus es recol·locaran en els propers dies per a poder donar cabuda a més avions a la mateixa plataforma.
A més, la plataforma de l'empresa Aeronpark, contigua a la de l'aeroport, s'utilitzarà també per l'aparcament d'altres avions que ho necessitin durant aquest període excepcional.
Aquesta plataforma acull actualment 5 avions de Icelandair, també 737 MAX, 2 Boeing 747 i un ATR.
Precisament, l'empresa Aeronpark està fent els tràmits pertinents per a ampliar aquesta plataforma situada al costat de la de l'aeroport, davant les necessitats d'espai presents.
L'emergència sanitària a escala mundial provoca que un nombre molt elevat d'aeronaus no puguin volar i hagin de romandre a terra.
Per aquesta raó, l'aeroport industrial de Lleida-Alguaire s'adapta al descens d'activitat comercial i a la necessitat d'oferir solucions a un sector molt afectat per aquesta situació excepcional.
En el marc de les actuacions per fer complir les resolucions dictades per la Generalitat de Catalunya i les mesures contemplades pel decret que declara l'estat d'alarma per a la gestió de la situació de crisi sanitària ocasionada pel COVID-19, el Cos d'Agents Rurals ha realitzat el tancament de totes les zones d'aparcament dels espais naturals protegits així com dels parcs nacionals.
De la mateixa manera s'ha procedit al tancament de determinats senders i itineraris amb alta afluència de persones.
El Cos d'Agents Rurals també ha comunicat la suspensió de totes les activitats amb risc d'incendi fins que no s'aixequi l'estat d'alarma.
Diverses patrulles del cos han procedit aquest matí a clausurar i desallotjar a la ciutadania de diverses zones d'esbarjo i barbacoes, actuació que ha coincidit amb l'inici -avui 15 de març- del període de prohibició de fer foc en zones forestals sense autorització administrativa.
L'activació de l'estat d'alarma comporta la limitació de moviments per part de la ciutadania, que ha d'atendre el requeriment de les autoritats i quedar-se al seu domicili.
Per això, els Agents Rurals estan fent tasques d'identificació de vehicles i de ciutadans que incomplint les indicacions, s'han desplaçat a diversos indrets d'interès natural per practicar esport o altres activitats.
Cal recordar que també estan prohibides les activitat cinegètiques de caça o pesca continental i que s'ha prohibit la celebració de qualsevol concurs relacionat amb aquestes activitats.
Des que es va decretar el confinament als municipis d'Igualada, Vilanova del Camí, Santa Margarida de Montbui i Òdena, el Cos d'Agents Rurals ha estat treballant coordinadament amb els Mossos d'Esquadra i el Centre de Comandament Avançat per a donar suport a les diferents tasques que es pugessin requerir.
Durant aquest cap de setmana, diverses patrulles de les Àrees Regionals de Tarragona, Lleida, Barcelona i la Catalunya Central han realitzat 35 serveis d'assistència fent acompanyaments a veïns que es trobaven a la zona de confinament per a que poguessin alimentar a la seva fauna domèstica (animals de companyia i animals d'explotacions ramaderes).
El subministrament d'aliment i pinso als animals s'ha considerat una tasca necessària per part per de les autoritat sanitàries.
El Govern, a través del Departament de Territori i Sostenibilitat, ha activat avui una nova línia d'ajuts, en forma de prestació econòmica directa, dotada de 600.000 euros destinada a associacions i fundacions del tercer sector ambiental afectades per la COVID-19, per tal d'assegurar la continuïtat de la seva activitat encaminada a la protecció i millora del medi ambient a Catalunya.
Els beneficiaris, per tant, seran aquelles entitats del tercer sector ambiental que hagin estat afectades per una reducció dràstica i involuntària de la seva activitat com a conseqüència de les restriccions imposades en el marc de la pandèmia de la COVID-19.
Per poder-se acollir a aquesta subvenció, que serà d'entre 3.000 i 25.000 euros per entitat, els beneficiaris hauran d'aportar el balanç d'ingressos i despeses corresponents a l'any 2019 i una declaració responsable motivada de l'afectació econòmica com a conseqüència de les restriccions imposades en el marc de la pandèmia de la COVID-19.
Activitat paralitzada en l'època més forta
El tercer sector ambiental viu un repunt d'activitat durant la primavera i l'estiu, que és quan organitzen la major part de les sortides i treballs de camp.
Així, organitzen activitats d'educació ambiental dirigides a la ciutadania (escolars i famílies majoritàriament), i també fan el seguiment d'espècies o la seva protecció en l'època de cria.
A conseqüència de la pandèmia produïda per la COVID-19, i el confinament decretat pel Govern, totes les activitats programades, o les que es podrien arribar a programar, han quedat totalment anul·lades i amb molt poques possibilitats que es puguin ajornar.
Per la gran afectació que estan patint les associacions i fundacions del sector ambiental, el Departament de Territori i Sostenibilitat ha iniciat un pla de xoc amb una sèrie de mesures, entre les quals hi ha aquesta convocatòria, que ajudin i facilitin a les entitats d'aquest sector la continuïtat de les seva activitat tan necessària per a la conservació i millora del medi ambient.
Aquest ajut, que estarà disponible properament, és compatible amb qualsevol altre que pugui correspondre, a excepció d'aquells que derivin o tinguin causa en el tancament definitiu de l'activitat.